**INSTRUCIÓNS E FORMULARIO PARA CUMPLIMENTAR A PROPOSTA DO TRIBUNAL E O INFORME DE IDONEIDADE. ESTES DATOS PROPORCIONARANSE AO PERSOAL ADMINISTRATIVO DE APOIO AOS PROGRAMAS DE DOUTORAMENTO.**

**MOI IMPORTANTE**: Este documento é de uso interno e non se incorpora á aplicación Xescampus.

Debe terse en conta o “Artigo 42. Tribunal de evaluación” do Regulamento de Estudos de Doutoramento (aprobado por Consello de Goberno o 24 de xuño de 2024).

A proposta do tribunal será de oito membros, que deberán ser doutores e contar con experiencia investigadora acreditada no campo de coñecemento da tese doutoral, nos termos recollidos no artigo 25.3.a).

*A efectos deste regulamento, enténdese por experiencia investigadora acreditada a posesión de, como mínimo, un período de actividade investigadora recoñecida pola Comisión Nacional Avaliadora da Actividade Investigadora (en diante, CNEAI) en aplicación do Real decreto 1086/1989, do 28 de agosto, sobre retribucións do profesorado universitario. No caso de non estar en situación de poder acreditar a experiencia investigadora por esa vía, o PDI deberá contar con méritos de investigación equiparables.*

Na proposta non poden constar máis de tres membros dunha mesma institución.

Deberá garantirse unha composición equilibrada de homes e mulleres, tal e como indica a disposición adicional primeira da Lei orgánica 3/2007, do 22 de marzo, para a igualdade efectiva de mulleres e homes.

*Aos efectos desta Lei, entenderase por composición equilibrada a presenza de mulleres e homes de forma que, no conxunto a que se refira, as persoas de cada sexo non superen o sesenta por cento nin sexan menos do corenta por cento.*

O tribunal nomeado estará formado por tres titulares e tres suplentes, un por cada titular.

Na designación dos titulares e suplentes do tribunal pola Escola de Doutoramento non haberá máis de dúas persoas dunha mesma institución.

O tribunal titular non poderá estar formado por máis dun membro dunha mesma institución ou persoal asimilado desa institución.

Considerarase persoal asimilado á USC:

i. O profesorado xubilado da Universidade.

ii. O persoal investigador contratado de centros e institutos mixtos de investigación nos que participe a USC.

iii. O profesorado alleo á Universidade que forme parte do programa de doutoramento.

Preferentemente, o secretario será da USC.

Excepcionalidades:

1. No caso de **teses en cotutela** vía convenio, o tribunal deberá contar con representantes das institucións participantes na cotutela, incluídas as persoas que dirixen a tese, se así o contempla o convenio, podendo estar formado por máis dun membro dunha mesma institución. Neste caso, o tribunal titular deberá estar formado por, polo menos, cinco membros.

2. Nos casos de **teses que posúan interdisciplinariedade temática**, o tribunal poderá estar conformado por cinco membros titulares e cinco suplentes, sempre que se observen os límites orzamentarios que estableza o Consello de Goberno para a súa conformación.

En todo caso, o tribunal estará formado por unha maioría de membros externos á USC e ao programa de doutoramento, garantíndose unha composición equilibrada de homes e mulleres, tal e como indica a disposición adicional primeira da Lei orgánica 3/2007, do 22 de marzo, para a igualdade efectiva de mulleres e homes.

**MOI IMPORTANTE**: TODOS OS CAMPOS SON OBLIGATORIOS. DENDE A EDIUS NON SE MODIFICARÁ NINGÚN DATO UNHA VEZ NOMEADO O TRIBUNAL.

Débese cubrir este formulario por cada un dos oito membros propostos.

|  |  |  |
| --- | --- | --- |
| **DATOS PERSOAIS** | | |
| **Nome** | | Faga clic aquí para introducir texto |
| **Primeiro apelido** | | Faga clic aquí para introducir texto |
| **Segundo apelido** | | Faga clic aquí para introducir texto |
| **NIF/NIE/Pasaporte** | | Faga clic aquí para introducir texto |
| **Sexo** | | Home  Muller |
| **Data de nacemento** | | Faga clic aquí para introducir unha data |
| **País de nacemento** | | Faga clic aquí para introducir texto |
| **Nacionalidade** | | Faga clic aquí para introducir texto |
| **Correo electrónico** | | Faga clic aquí para introducir texto |
| **Teléfono** | | Faga clic aquí para introducir texto |
|  | | |
| **DATOS PROFESIONAIS** | | |
| **Categoría profesional** | Faga clic aquí para introducir texto | |
| **Área de coñecemento** | Faga clic aquí para introducir texto | |
| **Centro/Universidade** | Faga clic aquí para introducir texto | |
| **Departamento** | Faga clic aquí para introducir texto | |
| **País** | Faga clic aquí para introducir texto | |
|  | | |
| **DATOS TRIBUNAL** | | |
| **Posto suxerido como membro do tribunal** | | Escolla un elemento |
| **Informe de idoneidade** | | Xustificación da adecuación do membro proposto para avaliar a tese depositada |
| **Doutor pola Universidade de** | | Faga clic aquí para introducir texto |
| **Experiencia investigadora acreditada** | | Polo menos un sexenio de actividade investigadora recoñecido  Méritos equivalentes a un sexenio de actividade investigadora segundo os criterios da Comisión Nacional Avaliadora da Actividade Investigadora (CNEAI) |